Príloha č. 2 Súťažných podkladov na predmet zákazky „Stravné Poukážky" Návrh Rámcovej dohody upravená

**Rámcová dohoda na dodanie stravných poukážok**

uzatvorená podľazákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „rámcová dohoda")

**Článok I. Strany dohody**

**1. Objednávateľ:**

Názov: Krajská prokuratúra Nitra

Sídlo: Damborského 1, 949 66 Nitra

Štatutárny orgán: JUDr. Ivan Mandalov, krajský prokurátor

IČO: 35629061

DIČO: 2020979961

IČ DPH: nie je platca DPH

Bankové spojenie: Štátna pokladnica

SK72 8180 0000 0070 0006 1112

SPSRSKBA

Zástupca na rokovanie: Ing. Marcela Jakabova, vedúca oddelenia vnútornej správy

Kontakt: Email: marcela.jakabova(5)genpro.gov.sk

tel. č. 037/652 4041-3, fax: 037/6522726

(ďalej len „Objednávateľ")

**2. Dodávateľ:**

Názov:

Sídlo:

Štatutárny orgán:

IČO:

DIČO:

IČDPH:

Bankové spojenie:

Zástupca na rokovanie:

Kontakt:

Email:

tel. č. , fax:

(ďalej len „Dodávateľ") (ďalej spolu len „strany dohody")

**Článok II. Podklady pre uzatvorenie dohody**

Rámcová dohoda sa uzatvára v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov na predmet zákazky **„Stravné poukážky".**

**Článok III. Právne predpisy**

Vzájomné vzťahy oboch strán dohody sa riadia ustanovením zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník"), ustanovením zákona č. 18/1996 Z. z. o cenách v znení neskorších predpisov (ďalej len „zák. č. 18/1996 Z. z.") a vyhláškou Ministerstva financií SR č. 87/1996 Z. z. , ktorou sa vykonáva zákon č. 18/1996 Z. z. o cenách v znení neskorších predpisov (ďalej len „vyhl. č. 87/1996 Z. z.") a zákona č 343/2015 Z. z. o verejnom obstarávaní v znení a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní") a ďalšími právnymi predpismi, ktoré upravujú oblasť predmetu tejto rámcovej dohody.

**Článok IV. Predmet a účel rámcovej dohody**

1. Predmetom tejto rámcovej dohody ju úprava práv a povinností strán dohody v súvislosti so záväzkom Dodávateľa dodať Objednávateľovi stravné poukážky v papierovej forme v aktuálnej nominálnej hodnote 4,80 EUR, prípadne aj v iných nominálnych hodnotách podľa požiadaviek a potrieb Objednávateľa v zmysle bodu 3 či.VI tejto rámcovej dohody.
2. Papierové stravné poukážky Objednávateľovi zabezpečujú možnosť stravovať sa v súlade so všeobecne záväznými právnymi predpismi pracovnoprávneho charakteru. Súčasťou je aj tlač, balenie stravných poukážok a ich doprava na miesto dodania, a to na základe objednávok Objednávateľa, za podmienok uvedených v tejto rámcovej dohode a príslušnej objednávke a v súvislosti so záväzkom Objednávateľa riadne a včas prevziať stravné lístky a zaplatiť za ne. Dodávateľovi dohodnutú cenu, podľa platobných podmienok dohodnutých v tejto rámcovej dohode.
3. Celkové predpokladané množstvo stravných poukážok je 84 000 kusov. Mesačné predpokladané množstvo je 3500 kusov stravných poukážok. Tento rozsah je len predpokladaný. Objednávateľ si vyhradzuje právo spresniť počet objednávaných stravných poukážok podľa aktuálneho počtu zamestnancov a počtu pracovných dní, t.j. predpokladané množstvo stravných poukážok nie je pre Objednávateľa záväzné. Dodávateľ sa zaväzuje odchýlku od počtu stravných poukážok akceptovať.
4. V prípade, ak Objednávateľ objedná menšie množstvo stravných poukážok ako je predpokladané množstvo, nevzniká Dodávateľovi právo na dodanie celého predpokladaného množstva stravných poukážok.
5. V súvislosti so záväzkom Dodávateľa podľa ods. 1 tohto článku rámcovej dohody sa Dodávateľ zaväzuje :
6. zabezpečovať akceptáciu stravných poukážok v mestách: Nitra, Komárno, Levice, Nové Zámky, Topoľčany sieťou stravovacích zariadení v min. počte 5 a akceptáciu stravných poukážok v sieti svojich zmluvných partnerov na území Slovenskej republiky,
7. zabezpečiť, že stravné poukážky budú slúžiť na úhradu stravy v stravovacích zariadeniach alebo na úhradu v obchodoch poskytujúcich polotovary a suroviny slúžiace na prípravu teplého jedla,
8. poskytovať papierové stravné poukážky, ktorých stálosť papiera zodpovedá technickým požiadavkám podľa platných noriem,
9. poskytovať papierové stravné poukážky, ktoré musia byť riadne čitateľne označené a ktoré obsahujú najmä: názov a logo Dodávateľa, nominálnu hodnotu jednej stravnej poukážky v EUR, minimálne štyri ochranné prvky proti falšovaniu používané pre tlač cenných papierov, rok platnosti stravnej poukážky alebo inak zistiteľné poučenie o platnosti pre spotrebiteľa.

**Článok V. Cena za plnenie**

1. Celková cena za dodanie predpokladaného množstva stravných poukážok uvedeného v č. IV, bod 2 tejto zmluvy je EUR bez DPH a je stanovená v súlade s výsledkom verejného obstarávania.

Cena za 1 kus stravnej poukážky je 4,80 EUR bez DPH.

1. Náklady Dodávateľa za sprostredkovanie služieb stravovania prostredníctvom stravných poukážok zahŕňajú najmä: províziu, odplatu, náklady na tlač a doručenie stravných poukážok, balné, dane a poistenie a pod.
2. Výška provízie z nominálnej hodnoty stravnej poukážky vyjadrená v percentách(%), uvedená v Prílohe č. 1 tejto rámcovej dohody ostáva počas platnosti a účinnosti tejto rámcovej dohody nemenná bez ohľadu na to, že nominálna hodnota stravnej poukážky sa môže počas platnosti a účinnosti tejto rámcovej dohody zmeniť.

**Článok VI. Realizácia rámcovej dohody**

1. Dodávateľ bude dodávať Objednávateľovi a Objednávateľ bude od Dodávateľa odoberať po dobu trvania tejto rámcovej dohody stravné poukážky. Skutočne odobraté množstvo stravných poukážok bude závisieť od potrieb a možností Objednávateľa. Maximálny limit čerpania tejto rámcovej dohody je obmedzený sumou 432 684,00 EUR.
2. Rámcová dohoda bude realizovaná prostredníctvom písomných objednávok vystavovaných podľa potrieb Objednávateľa spravidla raz mesačne. Objednávateľ v písomnej objednávke spresní počet stravných poukážok podľa skutočnej potreby na dané obdobie a výšku nominálnej hodnoty stravnej poukážky.
3. Objednávateľ si pre prípad zmeny príslušných právnych predpisov, interných predpisov Objednávateľa, zmeny počtu zamestnancov alebo v závislosti od jeho rozpočtových a finančných možností, vyhradzuje právo zmeniť výšku nominálnej hodnoty stravnej poukážky počas platnosti a účinnosti tejto rámcovej dohody, pričom Dodávateľ je povinný takúto zmenu akceptovať od momentu obdržania písomnej objednávky od Objednávateľa. Pre vylúčenie pochybností platí, že uzatvorenie dodatku k rámcovej dohode z dôvodu zmeny nominálnej hodnoty stravnej poukážky sa nevyžaduje. Náklady spojené so zmenou nominálnej hodnoty stravnej poukážky sú započítané v odplate podľa článku V.
4. Dodávateľ sa zaväzuje dodať stravné poukážky v požadovanom množstve, v požadovanej nominálnej hodnote do dvoch (2) pracovných dní odo dňa doručenia objednávky.
5. Miestom dodania stravných poukážok je upravené takto:

Krajská prokuratúra Nitra, Damborského č. 1, 949 66 Nitra

Okresná prokuratúra Nitra, Damborského č. 1, 949 66 Nitra

Okresná prokuratúra Komárno, Pohraničná ul. 6, 945 28 Komárno

Okresná prokuratúra Levice, Šafárikova ul. 7, 934 80 Levice

Okresná prokuratúra Nové Zámky, Rákocziho ul. 15, 940 44 Nové Zámky

Okresná prokuratúra Topoľčany, nám. M.R. Štefánika 55, 955 53 Topoľčany

1. Dodávateľ bude prevádzať na Objednávateľa vlastnícke právo k stravným poukážkam dňom podpísania dodacích listov účastníkmi dohody a Objednávateľ sa zaväzuje uhradiť Dodávateľovi cenu dohodnutú s Dodávateľom a to na základe faktúry vystavenej v súlade s touto rámcovou dohodou.

**Článok VII. Práva a povinnosti účastníkov dohody**

1. Dodávateľ sa zaväzuje dodávať stravné poukážky v nominálnej hodnote podľa bodu 1 či. IV tejto rámcovej dohody po dobu účinnosti tejto rámcovej dohody, t. j. 24 mesiacov, pričom si Objednávateľ podľa č. IV tejto rámcovej dohody vyhradzuje právo upresňovať priebežne počet a nominálnu hodnotu stravných poukážok v jednotlivých objednávkach.
2. Dodávateľ sa zaväzuje dodávať stravné poukážky nepoškodené
3. a neznehodnotené, pričom stravné poukážky musia byť vyhotovené v súlade s príslušnými všeobecne záväznými právnymi predpismi. Stravné poukážky musia obsahovať názov a logo Dodávateľa, nominálnu hodnotu, kalendárny rok platnosti, číselný alebo čiarový kód a minimálne 4 ochranné prvky proti falšovaniu, používanými pre tlač dokladov a cenných papierov. Na stravných poukážkach musí byť uvedené aj poučenie pre spotrebiteľa, upravujúce možnosť ich použitia.
4. Objednávky budú Dodávateľovi štandardne zasielané raz za kalendárny mesiac, avšak Objednávateľ si môže v prípade potreby stravné poukážky objednať aj kedykoľvek v priebehu mesiaca bez obmedzenia počtu stravných poukážok.
5. Objednávateľ má právo odmietnuť prevzatie poškodených alebo inak znehodnotených stravných poukážok, pričom odmietnutie prevzatia nezakladá nárok Dodávateľa na storno poplatok ani na náhradu iných dodatočných nákladov, nakoľko tieto sú zahrnuté v poplatku (odplate) podľa článku V. ods. 4 tejto rámcovej dohody.
6. Stravné poukážky dodané Objednávateľovi v mesiacoch november a december príslušného kalendárneho roka musia byť vydané s platnosťou do konca nasledujúceho kalendárneho roka.
7. Ak strana dohody spôsobí porušením svojich povinností, záväzkov vyplývajúcej jej z rámcovej dohody a nedodržaním resp. porušením vyhlásení, záruk urobených v rámcovej dohode akúkoľvek škodu druhej strane dohody, jej zodpovednosť za škodu druhej strane dohody a povinnosť na náhradu škody takto spôsobenú druhej strane dohody sa bude riadiť a spravovať ustanoveniami zákona č. 513/1991 Zb. Obchodný zákonník v znení neskorších predpisov.
8. Pohľadávky Dodávateľa voči Objednávateľovi vzniknuté na základe ustanovení tejto rámcovej dohody nie je možné postúpiť tretej osobe bez písomného súhlasu Objednávateľa. V prípade, že Dodávateľ bez predchádzajúceho písomného súhlasu Objednávateľa postúpi pohľadávku, ktorú má voči Objednávateľovi, tretej osobe, je Dodávateľ povinný zaplatiť Objednávateľovi zmluvnú pokutu vo výške nominálnej hodnoty postúpenú pohľadávky.
9. Dodávateľ sa zaväzuje byť riadne zapísaný v registri partnerov verejného sektora po dobu trvania tejto rámcovej dohody, ak mu taká povinnosť vyplýva zo zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora"). Dodávateľ sa zaväzuje, aby jeho subdodávatelia v zmysle §2 ods. 1 písm. a) siedmy bod zákon o registri partnerov verejného sektora boli riadne zapísaní v registri partnerov verejného sektora po dobu trvania subdodávateľskej zmluvy, ak mi taká povinnosť vyplýva zo zákona o registri partnerov verejného sektora. Dodávateľ je povinný na požiadanie objednávateľa predložiť všetky zmluvy so subdodávateľmi.
10. Porušenie ktorejkoľvek z povinností Dodávateľa podľa ods. 6 tohto článku rámcovej dohody je jej podstatným porušením a zakladá právo Objednávateľa na odstúpenie od tejto rámcovej dohody a zároveň právo Objednávateľa na zaplatenie zmluvnej pokuty vo výške 10% z ceny celkom.
11. V prípade porušenia akejkoľvek povinnosti Dodávateľa vyplývajúcej z tejto rámcovej dohody, okrem povinnosti podľa odseku 6 tohto článku rámcovej dohody, je Objednávateľ oprávnený uplatniť si voči Dodávateľovi zmluvnú pokutu vo výške 0,05% z ceny celkom.

**Článok VIII Platobné podmienky**

1. Dodávateľ po dodaní stravných poukážok na základe objednávky vystaví faktúru, pričom fakturovaná cena je určená súčinom jednotkovej ceny za stravnú poukážku a počtom dodaných a Objednávateľom odobratých stravných poukážok. Prílohou faktúry musí byť dodací list.
2. Faktúra musí spĺňať náležitosti daňového dokladu v zmysle zákona č. 222/2004 Z.z. o dani z pridanej hodnoty v znení neskorších predpisov. Ak faktúra nebude obsahovať náležitosti daňového dokladu, alebo ak nebude po stránke vecnej alebo formálnej správne vystavená, Objednávateľ ju vráti Dodávateľovi na doplnenie alebo prepracovanie a nová lehota splatnosti začne plynúť dňom doručenia správne vyplnenej alebo prepracovanej faktúry Objednávateľovi.
3. Splatnosť fakturovanej ceny je do 30 (tridsať) dní odo dňa doručenia faktúry Objednávateľovi.
4. Faktúra sa považuje za uhradenú dňom odpísania faktúrovej čiastky z účtu Objednávateľa na účet Dodávateľa.
5. Objednávateľ neposkytuje zálohové platby ani preddavky.
6. V prípade omeškania Objednávateľa s úhradou faktúry je Dodávateľ oprávnený požadovať od Objednávateľa úrok z omeškania v zákonnej výške.

**Článok IX Subdodávatelia**

1. Dodávateľ je oprávnený vykonať časť plnenia predmetu rámcovej dohody prostredníctvom subdodávateľa uvedeného v zozname subdodávateľov, ktorý tvorí prílohu č. 2 tejto rámcovej dohody.
2. Počas trvania rámcovej dohody je Dodávateľ oprávnený zmeniť alebo doplniť subdodávateľa uvedeného v prílohe č. 23 rámcovej dohody výlučne len so súhlasom Objednávateľa. Dodávateľ sa zaväzuje spolu s oznámením zmeny alebo doplnenia subdodávateľ uviesť údaje o ňom v rozsahu podľa Zákona o verejnom obstarávaní.
3. Dodávateľ vyhlasuje, že príloha č. 2 tejto rámcovej dohody obsahuje aktuálne a úplné údaje v zmysle ustanovenia Zákona o verejnom obstarávaní. Zmenu údajov akéhokoľvek aktuálneho subdodávateľa je Dodávateľ povinný bezodkladne písomne oznámiť Objednávateľovi. V prípade nesplnenia povinnosti Dodávateľa v zmysle predchádzajúcej vety má Objednávateľ nárok na zmluvnú pokutu vo výške 500(päťsto) EUR za každý neoznámený zmenený údaj, a aj náhradu škody, ktorá Objednávateľovi v tejto súvislosti vznikne4. Počas trvania rámcovej dohody je Dodávateľ minimálne raz za rok povinný informovať Objednávateľa o udržiavaní siete prevádzok podľa č. IV ods. 2 písm. a) tejto rámcovej dohody, pričom musí preukázať existenciu siete stravovacích zariadení v minimálnom počte 5 prevádzok. Nesplnenie tejto povinnosti je podstatným porušením tejto rámcovej dohody.

**Článok X. Doba platnosti rámcovej dohody**

1. Táto rámcová dohoda sa uzatvára na dobu určitú, na 24 mesiacov odo dňa nadobudnutia je účinnosti alebo do vyčerpania finančného limitu podľa článku VI ods. 1 rámcovej dohody, podľa toho, ktorá skutočnosť nastane skôr.
2. Túto Rámcovú dohodu je možné ukončiť aj písomnou dohodou stranami dohody.
3. Strany dohody môžu rámcovú dohodu jednostranne vypovedať, aj bez uvedenia dôvodu. Výpovedná doba je tri mesiace a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď preukázateľne doručená druhej strane dohody. Výpoveď sa doručuje v písomnej podobe do vlastných rúk.
4. Odstúpiť od tejto rámcovej dohody je možné
5. v prípade podstatného porušenia tejto rámcovej dohody
6. v ostatných prípadoch podľa ustanovení Obchodného zákonníka v platnom znení,
7. v súlade s §19 o zákonom o verejnom obstarávaní.
8. Na účely tejto rámcovej dohody sa podstatným porušením záväzku vyplývajúceho z tejto rámcovej dohody považuje:
9. porušenie povinnosti Dodávateľa podľa článku VI ods.3 až 5, článku VII ods. 1, 4 a 6 a článku IX ods. 3 a 4 tejto rámcovej dohody,
10. porušenie povinností Objednávateľa podľa článku VIII ods. 6 tejto rámcovej dohody, ak porušenie trvá viac ako 30 kalendárnych dní,
11. v súlade s § 19 zákona o verejnom obstarávaní,
12. ak je voči druhej strane dohody vedené konkurzné konanie alebo reštrukturalizačné konanie, je v konkurze, v reštrukturalizácii, bol proti nej zamietnutý návrh na vyhlásenie konkurzu pre nedostatok majetku,
13. ak druhá strana dohody vstúpila do likvidácie, alebo bola na ňu zriadená nútená správa,
14. Odstúpenie od rámcovej dohody nadobudne účinnosť dňom, kedy písomný prejav vôle strany dohody, ktorý obsahuje oznámenie o odstúpení od rámcovej dohody, bude doručený druhej strane dohody.
15. Pri odstúpení od rámcovej dohody zostávajú zachované z nej vyplývajúce práva a povinnosti účastníkov dohody do dňa účinnosti odstúpenia. Účastníci dohody sú povinné vyrovnať všetky pohľadávky a záväzky vzniknuté do dňa účinnosti odstúpenia od rámcovej dohody. Odstúpenie od rámcovej dohody alebo jej ukončenie z iného dôvodu sa nedotýka práva a uplatnenie nárokov vyplývajúcich z porušenia rámcovej dohody, vrátane oprávnenia na náhradu škody a zmluvnej pokuty.

**Článok XI. Ostatné a záverečné ustanovenia**

1. Rámcová dohoda nadobúda platnosť dňom jej podpísania oboma účastníkmi dohody a účinnosť dňom nasledujúcim po dni jej zverejnenia v Centrálnom registri zmlúv Úradu vlády Slovenskej republiky.
2. Rámcovú dohodu možno meniť alebo dopĺňať iba vzostupne číslovanými písomnými dodatkami, pokiaľ tieto nebudú v rozpore so zákonom o verejnom obstarávaní, ktoré sa po podpísaní stranami dohody stávajú jej neoddeliteľnou súčasťou.
3. Zmena Rámcovej dohody je možná v prípade zavedenia a sprevádzkovania zaručeného elektronického fakturačného systému Ministerstvom financií SR legislatívnych zmien týkajúcich sa povinností zmluvných strán podľa zákona č. 315/2019 Z.z. o zaručenej elektronickej fakturácii. Uvedená zmena sa však bude týkať iba obchodných a platobných podmienok bez vplyvu na cenu alebo termín plnenia.
4. V prípade legislatívnej zmeny systému poskytovania stravy formou stravných poukážok prostredníctvom priamej úhrady vo finančnom vyjadrení vzniká objednávateľovi právo odstúpiť od rámcovej dohody.
5. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za stranu dohody, bankového spojenia a čísla účtu, oznámi strana dohody, ktorej sa niektorá z uvedených zmien týka, písomnou formou túto skutočnosť druhej strane dohody, a to bez zbytočného odkladu, inak povinná strana dohody zodpovedá za všetky prípadné škody z toho vyplývajúce alebo náklady, ktoré v tejto súvislosti musela vynaložiť druhá strana dohody. Takéto oznámenie sa nepovažuje za zmenu rámcovej dohody a nevyžaduje si jej prijatie postupom podľa ods. 4 tohto článku rámcovej dohody.
6. V prípade rozhodnutia Dodávateľa o zlúčení, splynutí, rozdelení spoločnosti, predaja podniku alebo jeho časti, podania návrhu na začatie konkurzného alebo reštrukturalizačného konania na majetok Dodávateľa, jeho vstupe do likvidácie, je Dodávateľ povinný písomne oznámiť Objednávateľovi takúto skutočnosť, a to do piatich kalendárnych dní odo dňa jej účinnosti, inak zodpovedá za všetky škody z toho vyplývajúce a Objednávateľovi vzniká právo okamžite odstúpiť od tejto rámcovej dohody; ustanovenie § 18 ods. 1 písm. d) bod 2 zákona o verejnom obstarávaní týmto nie je dotknuté.
7. Doručovaním sa rozumie prijatie zásielky účastníkom dohody, ktorej bola adresovaná. Akékoľvek písomnosti podľa tejto rámcovej dohody sa doručujú na adresu tej ktorej strane dohody uvedenej pri označení strany dohody v č. 1 tejto rámcovej dohody, pokiaľ nie je zmena adresy písomne oznámená druhej strane dohody.

V prípade, ak sa doručovanú zásielku nepodarí riadne doručiť, považuje sa za deň doručenia zásielky deň, v ktorom ju strana dohody odoprela prijať, alebo ktorom márne uplynula odberná lehota pre jej vyzdvihnutie na pošte alebo v ktorý bola na ej zamestnancom pošty vyznačená poznámka, že „adresát je neznámy", alebo iná poznámka, ktorá podľa poštovného poriadku znamená nedoručiteľnosť zásielky.

1. Práva a povinnosti neupravené rámcovou dohodou sa budú riadiť príslušnými stanoveniami Obchodného zákonníka a s ním súvisiacimi predpismi právneho poriadku Slovenskej republiky.
2. Rámcová dohoda je vyhotovená v piatich vyhotoveniach, z ktorých každá má platnosť originálu. Po podpísaní Dodávateľ dostane dve vyhotovenia a Objednávateľ tri vyhotovenia.
3. Strany dohody vyhlasujú, že sú si vedomí všetkých následkov vyplývajúcich z rámcovej dohody, ich zmluvná voľnosť nie ničím obmedzená, že im nie sú známe okolnosti, ktoré by im bránili platne uzavrieť rámcovú dohodu. V prípade, že taká okolnosť existuje, zodpovedajú za škodu, ktorá vznikne druhej strane dohody na základe tohto vyhlásenia.
4. Strany dohody vyhlasujú, že ustanoveniam tejto rámcovej dohody porozumeli čo do obsahu i rozsahu, rámcová dohoda vyjadruje ich vôľu, nebola uzatvorená v tiesni, ani za inak nápadne nevýhodných podmienok, pod psychickým, či fyzickým nátlakom na znak čoho k nej pripájajú svoje vlastnoručné podpisy.
5. Neoddeliteľnou súčasťou tejto rámcovej dohody sú:

Príloha č. 1 - Návrh na plnenie kritérií

Príloha č. 2 - Zoznam subdodávateľov a podiel subdodávok

Príloha č. 3 – Všeobecné obchodné podmienky uvedené v OPET znenie platné k 1.7.2019

V Nitre dňa .... V dňa

Za Objednávateľa: Za Dodávateľa:

titul, meno, priezvisko, funkcia titul, meno, priezvisko, funkcia

podpis podpis